





Έκθεση Επιτρόπου Διοικήσεως αναφορικά µε την 
στήριξη παραγωγής της κινηματογραφικής ταινίας 
«Ακάμας» και ισχυριζόµενη λογοκρισία που ασκήθηκε 


στο σκηνοθέτη και παραγωγό της ταινίας 





Αρ. Φακ: Α/Π 923/2007 


Παράπονο- Έρευνα 


1. Ο κος Π. Χ. µε επιστολή του ημερομηνίας 19 Απριλίου, 2007, έθεσε ενώπιον 
μου παράπονο κατά των Πολιτιστικών Υπηρεσιών του Υπουργείου Παιδείας 
και Πολιτισμού. Ο παραπονούμενος, σκηνοθέτης και σεναριογράφος της 
ταινίας «Ακάμας», ισχυρίζεται ότι τα οικονομικά, επαγγελματικά και 
λειτουργικά προβλήματα που προέκυψαν στην παραγωγή της ταινίας 
«Ακάμας» ήταν αποτέλεσµα πολιτικής λογοκρισίας που ασκήθηκε ενάντια 
στο σενάριο από τις Πολιτιστικές Υπηρεσίες του Υπουργείου και της 
γενικότερης αρνητικής στάσης µε την οποία αντιμετωπίστηκε ο ἴδιος και το 


έργο του. Ειδικότερα, ο κ. Χ. προβάλλει του ακόλουθους ισχυρισμούς: 


(α) Η Συμβουλευτική Επιτροπή Κινηματογράφου(ΣΕΚίν) του ζήτησε µε 
τρόπο εκθιαστικὀ να αντικαταστήσει µια σκηνή του σεναρίου µε 
άλλη, αλλιώς δεν θα του παραχωρούνταν το ποσό χρηµατοδότησης 


που είχε εγκριθεί. 





(6) Δεν τηρήθηκε η θεσµοθετηµένη διαδικασία λήψης απόφασης για 
παραγωγή της ταινίας, αφού το σενάριο δεν εγκρίθηκε από την 
Ειδική Επιτροπή Σεναρίων. 

(γ) Το Υπουργείο Παιδείας και Πολιτισμού παρέλειψε να προθεί στις 
αναγκαίες ενέργειες για ολοκλήρωση της διαδικασίας υπογραφής 
των συμβολαίων συμπαραγωγής της ταινίας µε αποτέλεσµα να 
καθυστερήσει η έναρξη των γυρισμάτων και να υποστεί μεγάλη 
ζημιά ο παραγωγός. 

(ὃ) Το Υπουργείο παρέλειψε να διερευνήσει σοβαρές καταγγελίες που 
υπέβαλε εναντίον συγκεκριμένης λειτουργού σε σχέση µε τον τρόπο 
άσκησης των υπηρεσιακών καθηκόντων της κατά το χειρισμό της 
υπόθεσης του. 

(Ε) Το Υπουργείο επέβαλε «εμπάργκο» στην ταινία και δεν επέδειξε 
προθυµία για ενίσχυση της συµµετοχής της ταινίας σε διεθνή 


Φεστιβάλ κινηματογράφου. 


Αντίγραφο της επιστολής υποβολής παραπόνου µε το σύνολο των ισχυρισµών 


του κ. Χ. επισυνάπτεται ως Παράρτημα | της παρούσας Έκθεσης. 


Στα πλαίσια της έρευνας που διενήργησα έθεσα, µε επιστολή µου ημερ. 
21/5/2007, υπόψη της Γενικής Διευθύντριας του Υπουργείου Παιδείας και 
Πολιτισμού το σύνολο των ισχυρισµών του κ. Χ. ζητώντας τα σχόλια και της 
απόψεις της αρμόδιας αρχής. Έλαβα απαντητική επιστολή ηµερ. 20/8/2007 η 
οποία επισυνάπτεται ως Παράρτημα ΙΙ της Έκθεσης. 


2, 


Ευρήματα έρευνας 


Η πρόταση για χορήγηση της παραγωγής «Ακάμας», υποβλήθηκε από τον 
παραπονούμενο στις 14/1/1998 και εξετάστηκε καταρχήν από τη ΣΕΚίν. Με 
επιστολή της ημερομηνίας 28/6/1999 τη Επιτροπή, ενημέρωσε τον 
παραπονούμενο για την απόφασή της να εισηγηθεί στην αρμόδια Υπουργική 
Επιτροπή Κινηματογράφου (ΥΕΚ) τη συμμετοχή στην παραγωγή της ταινίας µε 
ποσό Ε100.000 υπό τον όρο ότι ο κος Χ. θα ήταν σε θέση να ολοκληρώσει τον 
οικονομικό σχεδιασμό της πρότασής του. Με την ἴδια επιστολή η ΣΕΚίν 
πληροφόρησε τον κο Χ. για την πρόθεσή της να εισηγηθεί στην ΥΕΚ την εκ των 
προτέρων και βάσει συμφωνητικού διάθεση του ποσού των Ε1Ο.ΟΟ0Ο για την 
ανάπτυξη του σχεδίου παραγωγής της ταινίας το οποίο θα αποκόπτονταν από 


το συνολικό ποσό των Ε100.000 της χρηματοδότησης που εισηγήθηκε η ΣΕΚίν. 


Στις 11/11/1999 η Υπουργική Επιτροπή Κινηματογράφου (ΥΕΚ) ενέκρινε της 
εισήγηση της ΣΕΚίν. Ακολούθησε η κατάρτιση προσυμφωνητικού εγγράφου το 
οποίο υπογράφηκε στις 6/12/1999 μεταξύ του διευθυντή του Γραφείου Τύπου 
και Πληροφοριών (ΓΤΠ), ως πρόεδρος της ΣΕΚίν και του κου Χ. µε βάση το 


οποίο παραχωρήθηκε στον παραπονούμενο το ποσό των 10.000 λιρών. 


Στις 18/1/2000 υπογράφηκε βεβαίωση από τον Πρόεδρο της ΣΕΚίν ότι η ΥΕΚ 
ενέκρινε τον Νοέμβριο 1999 την έκδοση επιστολής ενδιαφέροντος για την ταινία 


μεγάλου μήκους του Π. Χ. «Ακάμας», για ποσό ύψους Ε100.000. 


Η τελική έγκριση χρηµατοδότησης της ταινίας από την Υπουργική Επιτροπή 
Κινηματογράφου δόθηκε στις 6/6/2003 όταν οι τρεις Ὑπουργοί που 


αποτελούσαν την Επιτροπή ενέκριναν σχετική εισήγηση της ΣΕΚίν. 


5. 


Αποτελεί ισχυρισμό του παραπονούµενου ότι κατά τη λήψη απόφασης για 
παραγωγή της ταινίας δεν τηρήθηκε η προβλεπόμενη θεσμοθετημένη 
διαδικασία, αφού το σενάριο δεν εξετάστηκε ούτε και εγκρίθηκε από την Ειδική 


Επιτροπή Σεναρίων. 


Η Διευθύντρια των Πολιτιστικών Υπηρεσιών αντικρούει τον ισχυρισμό του 
παραπονούμενου σημειώνοντας ότι η Ειδική Επιτροπή Σεναρίων δεν εγκρίνει 


κινηματογραφικά σενάρια. Αναφέρει δε ότι «Πρόκειται για ένα συμβουλευτικό προς 
την ΣΕκιν σώμα, το οποίο, σύμφωνα µε τον κανονισμό χρηματοδότησης.., εισηγείται 
στη ΣΕΚΙν την έγκριση, την απόρριψη ή την περαιτέρω επεξεργασία του σεναρίου. 
Αυτό δε σημαίνει ότι η ΣΕκιν δεν έχει, στη συνέχεια, το δικαίωµα να συζητήσει 
περαιτέρω ζητήματα σεναρίου µε τον παραγωγό. Πέραν τούτου σημειώνουμε ότι, κατά 
την περίοδο μελέτης του σεναρίου της ταινίας ΑΚΑΜΑΣ δεν υπήρχε εγκεκριµένη 
υποεπιτροπή σεναρίων. Η µελέτη του εν λόγω σεναρίου ξεκίνησε δύο µήνες µετά τη 
λειτουργία του κινηματογράφου στο Υ.Π.Π. [...] ενώ το Γ.Τ.Π. το οποίο είχε μέχρι τότε 
την ευθύνη του κινηματογράφου, δεν εἶχε προχωρήσει µε σύσταση της εν λόγω 


υποεπιτροπής. Στο Υ.Π.Π. η υποεπιτροπή σεναρίων λειτούργησε αρχές του 2005....» 


Ο κ. Χ. υποστηρίζει ότι, παρά την αρχική έγκριση για χρηματοδότηση, η ΣΕΚίν, 
στις 9/4/2003 τον κάλεσε σε συνεδρία και του υπέδειξε να αφαιρέσει σκηνή της 


ταινίας, προτού προχωρήσει στην τελική έγκριση της παραγωγής. 


Στην επίµαχη αυτή σκηνή, όπως την περιγράφει ο σκηνοθέτης, παρουσιάζονταν 
η εκτέλεση από ένα µέλος της ΕΟΚΑ, τον «Δωνή» που έφερε το Ψευδώνυμο 
«Ευαγόρας», ενός υποδεικνυόµενου προδότη µέσα σε εκκλησία της περιοχής 


Ακάµας κατά την ακολουθία του Επιταφίου της Μεγάλης Παρασκευής. 


Περαιτέρω, η σκηνή αυτή, διαδραματίζεται στα πλαίσια ταινίας, η οποία έχει 
χαρακτηρισθεί και εἶναι κοινώς αποδεκτή ως «μυθοπλασία». Αφορά δε την 
ιστορία του έρωτα ενός Τουρκοκύπριου µε µια Ελληνοκύπρια η οποία 
διαδραματίζεται στην περιοχή του Ακάµα και καλύπτει τη χρονική περίοδο από 
τα τέλη της δεκαετίας του 40’ μέχρι περίπου το 1974, περιέχοντας 
αναπόφευκτα αναχρονιστικά στοιχεία. Η ταινία, σύμφωνα µε τον δημιουργό 

της, περιέχει στοιχεία παρμένα από την πραγματικότητα και την κυπριακή 
ιστορία τα οποία, λειτουργούν ως «φόντο» στην γεμάτη αντιξοότητες ιστορία 


αγάπης. 


Τα πρακτικά της επίµαχης συνεδρίας της ΣΕΚίν ημερ. 9/4/2003 
επιβεβαιώνουν τη συζήτηση για την επίµαχη σκηνή. Όπως αναφέρεται στα 
πρακτικά «Πρόκειται για µια σκηνή που παρουσιάζει µια μελανή σελίδα του 
απελευθερωτικού αγώνα της ΕΟΚΑ, χωρίς όµως η ταινία να αφορά τον ἰδιο τον αγώνα 
και να αναπτύσσει ισοµερώς όλες του τις πτυχές. Επίσης πρόκειται για µια από τις πιο 
έντονες οπτικά και φορτισµένες συναισθηματικά σκηνές, που σίγουρα θα αποτυπωθούν 
στο μυαλό του θεατή. Ως εκ τούτου, ενδέχεται να προκαλέσει μεγάλες αντιδράσεις 
εναντίον της ΣΕΚίν που να Βλάψουν την ἴδια την υπόθεση του κινηματογράφου. Επίσης, 
η προβολή µιας τέτοιας σκηνής στο εξωτερικό, χωρίς να δίνεται µια συνολική εικόνα 


του Αγώνα, σίγουρα θα περάσει πολύ αρνητικά μηνύματα γι’ αυτόν.» 


Σύμφωνα µε τα όσα καταγράφηκαν στα πρακτικά ο δημιουργός της ταινίας 
«..εξήγησε ότι για τον ἰδιο η σκηνή αποτελεί ένα προβληματισμό πάνω στο δικαίωµα 
του οποιουδήποτε να αφαιρεί τη ζωή, ακόµα και όταν αυτό γίνεται στο όνοµα κάποιας 
ιδεολογίας. Επίσης, ότι πρόκειται για µια σκηνή µε ιδιαίτερη αισθητική που για τον ἰδιο 


προσθέτει εικαστικά στο έργο.» 


Ο παραπονούμενος ισχυρίζεται ότι προφορικά επισήμανε περαιτέρω ότι η 

σκηνή: 

α. δεν είχε πρόθεση να προσβάλει ή να θίξει την ΕΟΚΑ, 

Β. στηρίζεται σε πραγµατικό γεγονός που έγινε στην εκκλησία του Αγίου 
Γεωργίου στο χωριό Κυθρέα όπου εκτελέστηκε ένας ψάλτης στην 
εκκλησία του Αγίου Γεωργίου στην Κυθρέα, 

γ. σκοπό έχει να «κάμει ένα φιλοσοφικό σχόλιο Και να προκαλέσει ένα 
προβληματισμό γύρω από το ζήτημα ενός αγώνα , πράγμα που είναι επίκαιρο 
στην εποχή µας µε τη δράση των καμικάζι, οι οποίο ζώνονται εκρηχτικά και 
εκρύγνηνται σε λεωφορεία και άλλους δηµόσιους χώρους» και 

ὅδ. έχει μία αισθητική πλευρά µε τη χρήση του επιταφίου ως μοτίβου της 


ζωής και του θανάτου. 


9. 


10. 


Ἐν 


Αποτελεί ισχυρισμό του κ. Χ. ότι σε κατ΄ ιδίαν συζήτησή του µε µέλη της 
ΣΕΚίν, αυτά εξέφραζαν την θέση ότι ήταν αντίθετα µε κάθε µορφή λογοκρισίας. 
Του ανέφεραν μάλιστα, σύμφωνα πάντα µε τον παραπονούμενο, ότι, ως 
δημόσιοι υπάλληλοι, εάν επέτρεπαν την προβολή της σκηνής, θα μπορούσαν να 
αντιμετωπίσουν κυρώσεις από τη Διὐπουργική Επιτροπή. Του πρότειναν στη 
συνέχεια να αλλάξει το χώρο της εκτέλεσης και να καταστήσει σαφές ότι ο 


δολοφονηθείς ήταν προδότης. 


Ο κ. Χ. επέμεινε ότι η αντίδραση της ΣΕΚιν αποτελούσε εκβιασμό και 
περιορισμό της καλλιτεχνικής του ελευθερίας. Ήταν δε προφανές, επισημαίνει, 
ότι η επιχορήγηση της ταινίας εξακολούθησε να τελεί υπό την προὐπόθεση 
τροποποίησης του σεναρίου. Τελικά ο κος Χ. συμφώνησε να προβεί στις 
προτεινόμενες αλλαγές. Αναφέρει, όµως, ότι επεφύλαξε το δικαίωµα του να 
γυρίσει τη σκηνή σύμφωνα µε τη δεύτερη γραφή του σεναρίου και να την 


προβάλει στη ΣΕΚίν προς νέα έγκριση ή απόρριψη. 


Τα πιο πάνω ήταν αποτέλεσµα προφορικών συζητήσεων του τα οποία, όπως 
αναφέρει ο παραπονούμενος, δεν έχουν καταγραφεί στα πρακτικά της ΣΕΚίν, 
τα οποία ουδέποτε του δόθηκαν για υπογραφή ή ενημέρωσή, γεγονός που 


προκάλεσε την έντονη αντίδρασή του την οποία εξέφρασε, χωρίς ανταπόκριση. 


Αναφορικά µε τη συζήτηση για την επίµαχη σκηνή η Διευθύντρια των 
Πολιτιστικών Υπηρεσιών αναφέρει τα εξής: 
«Στην Ί09η συνεδρία της ΣΕΚίν ..στην οποία παρέστη και ο σκηνοθέτης, 
συζητήθηκε μαζί του το ενδεχόμενο αλλαγής μίας μόνον σκηνής του σεναρίου 
καθώς επίσης και έγγραφο που κατέθεσε ο ἰδιος, µε το οποίο εξηγούσε την 
καλλιτεχνική σηµασία της εν λόγω σκηνής. Αφού ακούστηκαν όλες οι απόψεις, 
ο σκηνοθέτης αποφάσισε, ὀχι να αφαιρέσει την σκηνή, αλλά να την επαναφέρει 
όπως ἤταν στο πρώτο σενάριο, το οποίο είχε εγκριθεί το 1999.Αναφορές του 
σκηνοθέτη σε απειλές και εκθβιασμούς απὀ μέρους της ΣΕΚίν ἡ σε δήθεν 


ενδεχόµενες αντιδράσεις των Υπουργών, είναι αναληθείς.[..] Ο σκηνοθέτης 


κατέθεσε την τροποποίηση χωρίς καμία αναφορά σε λογοκρισία ... Πέραν τούτου 
πρέπει να υπομνησθεί ότι, ο χρηματοδότης ή/και συμπαραγωγός µιας ταινίας 
έχει κάθε δικαίωµα να συζητεί, να εισηγείται και σε κάποιες περιπτώσεις να 
ζητεί απὀ τον παραγωγό και σκηνοθέτη κάποιες τροποποιήσεις. Αυτό 
εφαρµόζεται απὀ όλα τα κέντρα αποφάσεων για χρηματοδότηση ταινιών. Στην 
προκειμένη η ΣΕκιν συζήτησε µε το σκηνοθέτη την τροποποίηση μίας και μόνον 


σκηνής....» 


12. Με επιστολή του ηµερ. 7/9/2003 ο κος Χ. ενημέρωσε την πρόεδρο της ΣΕΚίν 


13. 


14. 


για την πρόθεση του να υποβάλει αίτηση για χρηματοδότηση της ταινίας µε 
220.000 ευρώ από το πρόγραμμα Εὐγἰπιᾶσ6ο. Υπέδειξε επίσης εναλλακτικές 
λύσεις χρηματοδότησης σε περίπτωση απόρριψης της αίτησης. Παράλληλα, ο 
παραπονούμενος µε επιστολές του έθετε το θέμα υπογραφής συμβολαίων µε 
το Υπουργείο Παιδείας επειδή η πρώτη δόση της επιχορήγησης δεν εἶχε 


καταβληθεί και επίκειτο η έναρξη των γυρισμάτων το Φεβρουάριο του 2004. 


Εισηγήθηκε δε όπως το συμβόλαιο υπογραφεί αµέσως µετά τη συνεδρίαση του 
µε το ΕιΓίπιᾶσες, το Δεκέμβριο του 2003, ὥστε να λάβει έγκαιρα από το 


Υπουργείο την πρώτη δόση. 


Στις 3/12/2003 το ΕµΓίπιᾶσες αποφάσισε την οικονομική στήριξη της ταινίας 
µε το ποσό των 180.000 ευρώ. Στο σημείο αυτό, ο κος Χ. αναφέρει ότι 
προκειµένου να διευκολύνει τη διαδικασία που θα ακολουθούσε μεταξύ του 
και της ΣΕΚίν, είχε άτυπα παραδώσει σε µέλος που αντιπροσώπευε τη ΣΕΚίν 
φάκελο παραγωγής του «Ακάμα», ίδιο µε αυτό που του είχε επικυρώσει το 
ΕιΓίπιᾶσες για σκοπούς έγκρισης της χορήγησης της ταινίας. Ισχυρίζεται 
μάλιστα ότι σημειώθηκε µε ευθύνη του Υπουργείου µεγάλη καθυστέρηση στην 


ολοκλήρωση της διαδικασίας υπογραφής των συμβολαίων. 


Στο θέµα του καταρτισμού του συμβολαίου ενεπλάκη και η Νομική Υπηρεσία 
της Δημοκρατίας. Όταν στις αρχές Ιανουαρίου του 2004 στάληκε στον κ. Χ. 


αντίγραφο του συμβολαίου για υπογραφή ο ἴδιος εξέφρασε κάποιες 


15. 


επιφυλάξεις για τέσσερις συγκεκριμένους όρους. Οι επαφές ανάµεσα στον 
παραπονούμενο και το Υπουργείο φαίνεται να καθυστέρησαν την υπογραφή 


του συμβολαίου. Τελικά η συμφωνία υπογράφτηκε στις 3/2/2004. 


Η θέση του Υπουργείου στον ισχυρισμό του κου Χ. για καθυστέρηση και 
παράλειψη του Υπουργείου να προβεί στις αναγκαίες ενέργειες για την 
έγκαιρη ολοκλήρωση της γραφειοκρατικής διαδικασίας υπογραφής των 


συμβολαίων είναι η εξής: 


«..Η] έγκριση για τη χρηματοδότηση της παραγωγής της ταινίας ΑΚΑΜΑΣ 
δόθηκε το 1999, Το 2003, τρία χρόνια αργότερα, ο σκηνοθέτης επανέρχεται 
ζητώντας επιπρόσθετη χρηματοδότηση ύψους ΕΡ5Ο.0Ο00. Η εν λόγω έγκριση 
δόθηκε τον Ιούνιο του 2003.. Μέρος του φακέλου παραγωγής κατατέθηκε το 
Δεκέμβριο του 2003.. ενώ μέχρι και τις αρχές Φεβρουαρίου του 2004 ο 
παραγωγός προσκόμιζε σηµαντικά στοιχεία για το κλείσιμο του φακέλου... Η 
συνεργασιά µε τον Γραμματέα της ΣΕκιν υπήρξε ιδιαίτερα δύσκολη, αφού ο κ. 
Χ. αντί να προσκομίζει τα απαραίτητα, δυσκόλευε την κατάσταση και πίεζε τον 
Γραμματέα να προχωρήσει σε παράνομη υπογραφή συμβολαίου, χωρίς ο 
φάκελος παραγωγής να είναι ολοκληρωμένος. [..] Ο κ Χ. ζητούσε επίσης, την 
τελευταία στιγμή, αλλαγές πάνω στο συμβόλαιο το οποίο, όπως 


προαναφέρθηκε, μελετήθηκε από τη Γενική Εισαγγελία. [...]» 


16. Με τη συμφωνία της 3» Φεβρουαρίου 2004 το Υπουργείο Παιδείας ορίστηκε 


ως συμπαραγωγός της ταινίας µε κατοχή του 20.893 των δικαιωμάτων 
πνευματικής ιδιοκτησίας. Ως µέρος της Κυπριακής πλευράς της παραγωγής, 
το Υπουργείο συμφώνησε την καταβολή του ποσού των Ε150.000 (256,755 
ευρώ) αποδεχόµενο τη δυνατότητα αύξησης ή μείωσης του τελικού κόστους 


κατά 1056. 


Ως χρονικό πλαίσιο καταβολής του πιο πάνω ποσού συμφωνήθηκε το εξής: 


(α) Ταυτόχρονα µε την υπογραφή 202 Ε28.000 
της συμφωνίας 3/2/2004 - 11 δόση 
(8) Με την έναρξη των 5056 {70.000 


Γυρισμάτων της Ταινίας -2' δόση 


(ν) Με την έναρξη της 2056 228.000 
Μεταπαραγωγής -3] δόση 
(ὃ) Με την αποπεράτωση της 100 {14.000 


Ταινίας και αφού ο Παραγωγός 
θα έχει εκπληρώσει πλήρως όλες τις 
συμβατικές του υποχρεώσεις οι 
οποίες απορρέουν από την παρούσα 


Συμφωνία» -4" δόση 


17. Η συμφωνία προνοούσε επίσης για τα εξής «στάδια παραγωγής» την 


ευθύνη για την τήρηση των οποίων φέρει ο Παραγωγός: 


α. Στάδιο προεργασίας: Έναρξη 10 Δεκεμβρίου 2003 
Λήξη 7 Μαρτίου 2003 


Β. Στάδιο γυρισμάτων: 
Α΄ Κύκλος Έναρξη ὃ Μαρτίου 2004 
Λήξη 27 Απριλίου 2004 


Β΄ Κύκλος Έναρξη 3 Οκτωβρίου 2004 
Λήξη 30 Οκτωθρίου 2004 


18.Με την υπογραφή της συμφωνίας ο κ. Χ. έλαβε, Βάσει του συμβολαίου, το 
ποσό της 1” δόσης. Στις 17/3/2004, όπως επισημαίνει, ἄρχισαν τα 


γυρίσματα και ο κ. Χ. έλαβε το ποσό της 21" δόσης. 


19. Ενώ εκκρεμούσε η καταβολή του ποσού της τρίτης δόσης από το Υπουργείο, 
ξεκίνησαν στις 5 Μαρτίου 2005 τα γυρίσματα των σκηνών που 


διαδραματίζονται σε ανοιξιάτικο τοπίο. 


20. Στις 11/4/2005 το Υπουργείο ενημερώθηκε για την αποχώρηση της μοντέζ η 
οποία ανέτρεψε το χρονοδιάγραμμα γυρισμάτων της ταινίας. Όπως 


ισχυρίζεται ο παραπονούμενος, η τελευταία, επικοινώνησε µε τη ΣΕΚίν για 

να προδιαθέσει αρνητικά την Επιτροπή. Στο σηµείο εκείνο ο κος Χ. ζήτησε τη 
συνεργασία της ΣΕΚίν διαμαρτυρόμενος µε επιστολή ηµερ. 28/4/2005 για 
την παράλειψη του Υπουργείου και της ΣΕΚίν να τον ενημερώσουν για τα 


όσα προηγήθηκαν. 


«Για την ισχυριζόµενη καθυστέρηση καταβολής της «3» δόσης» και την 


έλλειψη ευαισθητοποίησης από τις Υπηρεσίες του Υπουργείου προς τις 

ανάγκες προσαρμογής μέρους των γυρισμάτων στις ιδιαιτερότητες του 

Κυπριακού φυσικού τοπίου, η απαντητική επιστολή αναφέρει: 
«Σύμφωνα µε το συµθόλαιο που υπογράφηκε µε τον κ. Χ...το ποσόν της 3ης 
δόσης θα διδόταν σε δύο φάσεις: 506 µε το τέλος της Α’ περιόδου γυρισμάτων 
και 504 µε το τέλος της Β’ περιόδου γυρισμάτων. Ο κ. Χ. ενημέρωσε το Υ.Π.Π 
ότι εἶχε ολοκληρώσει τα γυρίσματα της Β’ περιόδου ... και το Υπουργείο 
ξεκίνησε τις διαδικασίες κατάθεσης της ανάλογης δόσης. Την ἰδια περίοδο ο κ. 
Χ. ενημερώνει προφορικώς τον Γραμματέα της ΣΕκιν ότι προτίθεται να 
πραγματοποιήσει κάποια επιπρόσθετα γυρίσματα φύσης, µια εξέλιξη την οποία 
ο Γραμματέας ζήτησε να έχει γραπτώς, καθώς και το πότε τελικά θα 
ολοκληρώνονταν τα γυρίσματα. Ο κ. Χ. απαντά στο Υπουργείο στις 23.2.2005 
μόλις .., αναφερόμενος σε κάποια επιπρόσθετα γυρίσματα φύσης, ενώ, 
ταυτόχρονα, το Υπουργείο ενημερώνεται από συνεργάτες του κ. Χ. ότι στην 
πραγματικότητα επρόκειτο για 3η περίοδο γυρισμάτων (εντός του μηνός 
Μαρτίου 2005), κάτι που δεν προνοείτο στο συμβόλαιο ... και ὀχι για κάποια 
γυρίσματα φύσης. Εν κατακλείδι, ο κ. Χ. απέκρυψε από το Υ.Π.Π που εἰναι ο 
συμπαραγωγός και χρηματοδότης του στην ταινία την πραγματοποίηση 3ης 
περιόδου γυρισμάτων ενώ απαιτούσε ταυτόχρονα να του δοθεί η Β’ δόση 
γυρισμάτων .... Το ποσόν της 3ης δόσης παραχωρήθηκε όταν ολοκληρώθηκαν 


τα γυρίσματα του Μαρτίου 2005.» 


22.Το Μάιο του 2005 υπήρξαν εκτεταμένα δημοσιεύματα στον τύπο και 


προκλήθηκαν αντιδράσεις από οργανωµένους φορείς για την ταινία, 
ειδικότερα για την επίµαχη σκηνή της δολοφονίας, µε φωνές ακόµα και για 
απαγόρευση προβολής της ταινίας ενώ, όπως ο κ. Χ. αναφέρει, δέχτηκε 
απειλές ακόµα και για τη ζωή του. Το θέµα ενεγράφη μάλιστα για συζήτηση 


και στη Βουλή των Αντιπροσώπων. 

Ένεκα του θορύβου που προκλήθηκε το θέµα απασχόλησε την 128 Συνεδρία 
της ΣΕΚίν στις 7 Μαΐου, 2005. Παραθέτω πιο κάτω απόσπασμα από τα 


πρακτικά: 
(Ημερ. 7.5.2005). Ί28η συνεδρία ΣΕΚΙΝ. Απόσπασμα: “Τα µέλη της επιτροπής 
εξέφρασαν την έντονη ανησυχία τους για τις τεράστιες διαστάσεις που πήρε στον 
τύπο το θέµα της ταινίας 'Ακάμας᾽, έπειτα από καταγγελίες που είδαν το φως της 
δημοσιότητας στην εφημερίδα 'Ποντίκι᾽. Συγκεκριµένα, κατηγορείται ο 
σκηνοθέτης, και κατ᾽ επέκταση η ΣΕΚΙΝ και το υπουργείο, ότι πραγματοποίησαν’ 
μία ταινία η οποία αμαυρώνει το όνομα και τη δράση του Ευαγόρα Παλλικαρίδη, 
αλλά και του ίδιου του αγώνα. Η επιτροπή καταδίκασε την όλη παραφιλολογία 
που αναπτύχθηκε γύρω από το θέµα και θεωρεί απαράδεκτες και ανεκδιήγητες 
τις κατηγορίες προς το πρόσωπό της. Εξέφρασε επίσης την ανησυχία ότι το όλο 
γεγονός δύναται να Βλάψει ανεπανόρθωτα το ζήτημα του κυπριακού 
κινηματογράφου. Το σενάριο που υπεβλήθη από τον κ. Χ. στην επιτροπή σε καμία 
περίπτωση δεν παραπέμπει στη δράση και την εν γένει προσωπικότητα του 
Ευαγόρα Παλλικαρίδη. Επίσης, µε τις αλλαγές που δεσμεύτηκε να κάνει ο 
σκηνοθέτης, το σενάριο δεν εµπεριείχε σκηνές προσβλητικές για τον αγώνα. [...] 
Από την άλλη, η ΣΕΚΙΝ θεωρεί ιδιαίτερα σοβαρές τις καταγγελίες που 
διατυπώνονται και ότι χρήζουν έρευνας. Δεν πρόκειται να καταδικάσει 
ατεκµηρίωτα το σκηνοθέτη, αλλά ούτε να δεχθεί ο σκηνοθέτης να 
πραγματοποιήσει σημαντικές αλλαγές στο σενάριο ή/και να παραβιάσει τη 
συμφωνία που έγινε μαζί της, µε τρόπο ώστε να αμαυρώνεται ο αγώνας της ΕΟΚΑ 


και ακόµη χειρότερα να σπιλώνεται το όνομα του πιο αγνού αγωνιστή.”. 


23.Όπως αναφέρει ο κος Χ., για άλλη µια φορά επιδίωξε να συναντηθεί µε την 
ΣΕΚίν για να συζητηθούν τυχόν διαφορές τους και το νέο χρονοδιάγραμμα 
όπως αυτό διαμορφώθηκε µε την αποχώρηση της μοντέζ. Έλαβε τότε την 
απάντηση ότι το Υπουργείο ήταν πρόθυμο να διευθετήσει τέτοια συνάντηση 
μόνο υπό την προὐπόθεση ότι θα απέσυρε την επιστολή διαμαρτυρίας του 
ηµερ. 28/4/2005. Ο κος Χ. συμφώνησε να αποσύρει την επιστολή του, 
ζητώντας ταυτόχρονα εξηγήσεις. Η επιδιωκόµενη συνάντηση τελικά δεν 


διευθετήθηκε . 


24. Στις 4 Ιουλίου 2005 βουλευτής έθεσε συγκεκριµένα ερωτήματα για τον 


ΑΚΑΜΑ στον Υπουργό Παιδείας και Πολιτισμού ο οποίος σε απάντησή του 

20, 


26. 


ηµερ. 1 Σεπτεµβρίου 2005 αναφέρθηκε στο ύψος και το χρονοδιάγραμμα της 
χορηγίας για το διάστηµα 3/6/1998 μέχρι και την υπογραφή του συμβολαίου 
συμπαραγωγής ηµερ. 3/2/2004. Το τρίτο ερώτημα που διατυπώθηκε από το 
βουλευτή αφορούσε στο «εάν στο σενάριο γίνεται αναφορά µε αήθεις, 


προσθλητικούς, ανάρµοστους και ανεπίτρεπτους χαρακτηρισμούς στα πρόσωπα των 


αγωνιστών της ΕΟΚΑ και στον ἰδιο τον αγώνα γενικότερα.» 


Ο Υπουργός απάντησε παραπέμποντας σε προηγούµενη αναφορά του 
στο συμφωνητικό έγγραφο ηµερ. 3/2/2004 το οποίο περιλάμβανε ως 


παράρτηµά του το σενάριο «µε τις τροποποιήσεις που συμφωνήθηκαν». 


Σε ο,τι αφορά τις δόσεις χρηματοδότησης, ο Υπουργός Παιδείας 
αναφέρει: «...Με Βάση το συμβόλαιο έχουν δοθεί οι ακόλουθες δόσεις: 
. Ίη δόση: Ε30.000. 
ᾖ]. 2η δόση: {6δ.000. 
[1]. 3η δόση: Ε14.000 
{14.000 
Υπολείπονται: Η 4Ἴ δόση (14.000) το δικαίωµα του σκηνοθέτη να διεκδικήσει, 
σύμφωνα µε τον κανονισμό, ποσό(μέχρι Ε10.000) για διορθωτικές κόπιες, για 
προβολή σε αίθουσες (μέχρι Ε7.000), για προβολή σε διεθνή φεστιβάλ 
κινηματογράφου (μέχρι Ε20.000).» 


Στις 5/6/2006 ο κος Χ., ενημέρωσε τη Γενική Διευθύντρια του Υπουργείου 
για την έναρξη της μεταπαραγωγής της ταινίας. Εν τω μεταξύ 
πληροφορήθηκε από την Ένωση Σκηνοθετών ὁότι είχε πραγµατοποιηθεί 
συνεδρία της ΣΕΚίν µε θέµα την παραβίαση του συμβολαίου συμπαραγωγής 
από το δημιουργό της ταινίας επειδή δεν είχε αφαιρεθεί η επίµαχη σκηνή της 


εκτέλεσης. 
Στις 19/12/2005, ολοκληρώθηκε το μοντάζ της ταινίας το οποίο άρχισε στις 


10/6/2005, µε έξι μήνες καθυστέρηση, κατά τον παραγωγό. Αποτελεί 


ισχυρισμό του παραπονούμενου ότι συμφωνήθηκε προφορικά, σε συνάντησή 

του µε τη διευθύντρια του Υπουργείου και τη ΣΕΚίν, να προβληθεί η ταινία 


στη ΣΕΚίν µετην σκηνή της εκτέλεσης. 


27.Σε επιστολή της Γενικής Διευθύντριας ηµερ. 6/3/2006 ο κος Χ. ενημερώθηκε 


28. 


29. 


για την άρνηση του Υπουργείου να του παραχωρήσει αντίγραφα εγγράφων 
που αφορούν στην ταινία επειδή, όπως υποστηρίχτηκε, µια τέτοια ενέργεια 
δεν προέκυπτε από κάποια νομική υποχρέωση. Κλήθηκε επίσης να 
προσκομίσει Βιντεοταινία του «Ακάμα» όπως προνοούσε το συμβόλαιο. Τότε 
παραδόθηκε άμεσα ΡΝΡ της ταινίας στο Ὑπουργείο στις 2/3/2006. 
Ακολούθησε προβολή της στη ΣΕΚίν και τη Διὐπουργική Επιτροπή 


Κινηματογράφου στις 15/5/2006. Τόσο ο κος Χ. όσο και ο εκπρόσωπος της 


Ένωσης Σκηνοθετών της ΣΕΚίν δεν παρέστηκαν στην προβολή της ταινίας. 


Περίπου ένα μήνα μετά, στις 17/7/2006 ο κος Χ. έλαβε επιστολή, µε την 
οποία, ανάμεσα σε άλλα, το Υπουργείο τον κάλεσε να παρέμβει στην ταινία 
προς συμμόρφωση µε τους όρους του συμβολαίου τους οποίους , εντός 
τεσσάρων μηνών καθώς και σε τρία σημεία: α. στη σκηνή εκτέλεσης μέσα 
στην εκκλησία την οποία είχε συμφωνήσει να τροποποιήσει, Β. στο να 
καταστήσει σαφές το γεγονός ότι ο εκτελεσθείς ήταν προδότης και γ. στο 
μήκος της ταινίας το οποίο κατά το Υπουργείο ήταν κατά δέκα λεπτά 


μεγαλύτερο της προσυμφωνημένης του διάρκειας. 


Ο κος Χ. απέστειλε επιστολή ηµερ. 1/8/2006 στο Υπουργείο µε την οποία 
ζήτησε την οικονομική του στήριξη για τη συμμετοχή του ΑΚΑΜΑ στο 
Φεστιβάλ Βενετίας. Πρότεινε παράλληλα όπως συναντηθεί µε τα αρμόδια 
μέλη των πολιτιστικών υπηρεσιών για να συζητηθεί εκ νέου το θέμα της 
επίµαχης σκηνής. Σε απάντησή του, το Υπουργείο ενημέρωσε τον παραγωγό 
για τη θέση του ότι δεν εγκρίνει οποιαδήποτε δημόσια προβολή της ταινίας. 
Συνεπώς, µε ενίσχυση από ομάδες πρωτοβουλίας κατορθώθηκε η συμμετοχή 
της ταινίας στο Φεστιβάλ Βενετίας στις 9/9/2006 καθώς και στο Φεστιβάλ 
Θεσσαλονίκης στις 23/11/2006. 


13 


30. Σε σχέση µε τα πιο πάνω ο κος Χ. πρόβαλε τον ισχυρισμό ότι το Υπουργείο 
επέβαλε «εμπάργκο» στην ταινία. Ειδικότερα, στο παράπονό του, αναφέρει: 
«Το Υπουργείο εφαρμόζει εμπάργκο στην ταινία επεχτείνοντας την παραβίαση 
του συμβολαίου συμπαραγωγής. Το Υπουργείο αρνείται να επιχορηγήσει τον 
ΑΚΑΜΑ µε ποσά, τα οποία προβλέπονται απὀ τους κανονισμούς λειτουργίας της 
ΣΕΚΙΝ και τα οποία έχουν δοθεί σε όλες τις ταινίες εχτός από τη δική µας. Τα 
ποσά αυτά αφορούν τα έξοδα για παραγωγή κοπιών και νίάεο, συμμετοχής σε 
φεστιβάλ, διαφήμιση κοκ. Είναι ποσά που ξεπερνούν τις 60 000 λίρες. Το 
εμπάργκο αυτό αποστερεί την ταινία από την προώθησή της εντός και εχτός 
Κύπρου. Η υπόθεση δεν εἶναι θεωρητική. Η ταινία έχει τα φόντα για προώθηση, 

κι αυτό το αποδεικνύει η αποδοχή της στο φεστιβάλ της Βενετίας. Οι 


οικονομικές ζημιές από αυτό τον αποκλεισμό είναι τεράστιες.» 


31. Στην απαντητική επιστολή του, το Υπουργείο αναφέρει: 
«Αποτελεί αναλήθεια ότι το Υπουργείο παραβίασε το συµθόλαιο κάνοντας 
εμπάργκο στην ταινία: Το συμβόλαιο που υπογράφηκε από τις δύο πλευρές δεν 
διαθέτει πρόνοια για περαιτέρω χρηματοδότηση µε σκοπό την προθολή της 
ταινίας σε φεστιβάλ... Για τη χρηματοδότηση της συμμετοχής της ταινίας σε 
φεστιβάλ και στο εμπορικό κύκλωμα ο παραγωγός υποβάλλει προς τη ΣΕΚιν νέο 
αίτημα (Παρ. 16 κανονισμός). «Προτού η ΣΕΚιν εισηγηθεί οποιαδήποτε έγκριση 
προς το Υ.Π.Π. Βλέπει την ταινία, όπως προνοείται απὀ το συμβόλαιο. Αυτό 
ισχύει µε όλες τις περιπτώσεις ταινιών που ζητούν χρηματοδότηση για την 
προβολή τους σε φεστιβάλ κινηματογράφου και ὀχι μόνο µε την περίπτωση της 
ταινίας ΑΚΑΜΑΣ. Στην προκειμένη το έργο που προβλήθηκε δεν συμφωνούσε σε 
τρία σηµεία µε όσα είχαν συμφωνηθεί µε το σκηνοθέτη, γι’ αυτό και η ΣΕΚιν 
εισηγήθηκε στο Υ.Π.Π. όπως ο σκηνοθέτης συμμορφωθεί µε τα συμφωνηθέντα, 
και, όπως, σε αντίθετη περίπτωση, το Υ.Π.Π. προχωρήσει µε ό,τι προνοεί το 
συμβόλαιο στις περιπτώσεις παραθίασής του ... Αντίθετα, από τις αναφορές του 
κ. Χ. το Υπουργείο κανένα εμπάργκο δεν επέβαλε στην ταινία, η ταινία 
προβλήθηκε στην Αθήνα, Θεσσαλονίκη, Βρυξέλλες, Βενετία, Λος Άντζελες, 
Κύπρο και αλλού. Αντίθετα το Υ.Π.Π. έδωσε περιθώριο τεσσάρων μηνών στον 
σκηνοθέτη να συμμορφωθεί µε τα συμφωνηθέντα για να μπορέσει µε 
επιχορήγηση της πρότασης του. Αναφέρεται τέλος ότι, το Υ.Π.Π. αποφάσισε, 
έπειτα από εισήγηση της ΣΕΚιν στην 150η σὐσκεψή της, ημ. 26.4.2007 ... για να 


δοθεί ένα τέλος στην υπόθεση αυτή, όπως το Υπουργείο παραβλέψει τις 

παραβιάσεις του συμβολαίου και ζητήσει από τον κ. Χ. να προχωρήσει μόνο µε 
τη ρύθμιση των οικονοµικών του εκκρεµοτήτων για την παραγωγή....Αφού γίνει 
ο οικονομικός έλεγχος από το λογιστήριο, και κλείσει το θέµα αυτό, η ΣΕΚιν θα 


μελετήσει την πρότασή του για επιπρόσθετη χρηματοδότηση...» 


32.Όσο αφορά στους ισχυρισμούς του παραπονούμενου για την ανάρμοστη 
συμπεριφορά της αρμόδιας λειτουργού των Πολιτιστικών Υπηρεσιών, η 
Διευθύντρια των Πολιτιστικών Υπηρεσιών αναφέρει τα εξής: 

«Σημείο 10 της Επιστολής Χ.: Στο σηµείο αυτό ο κ. Χ. αναφέρει ότι πιστεύει ότι 
μεγάλο ρόλο στη δημιουργία αυτών των προβλημάτων έπαιξε η κ. Έλενα 
Χριστοδουλίδου , και συνεχίζει κατηγορώντας την για διάφορα ζητήματα. Η 
Μορφωτικός Λειτουργός ΑΡ κ. Έλενα Χριστοδουλίδου είναι µία υποδειγματική 
και έντιµη λειτουργός της οποίας... όλες ανεξαιρέτως οι δράσεις, εποπτεύονται, 
εγκρίνονται και ελέγχονται από την Αρμόδια Αρχή. ...[Ό]λες οι αποφάσεις, τόσο 

σε επίπεδο ΣΕκιν (στην οποία μετέχει και εκπρόσωπος της Ένωσης Σκηνοθετών) 
όσο και του Υ.Π.Π., υπήρξαν συλλογικές και σε καμία περίπτωση το προϊόν 
απόφασης ενός λειτουργού. Ο κ. Χ. αδίκως κατηγορεί τη λειτουργό, η οποία εξ 
αιτίας αυτής του της στάσης, έχει προσφύγει στη δικαιοσύνη µε δύο αγωγές για 
λίθελο εναντίον του. Αποτελεί επίσης αναλήθεια ότι ανώτερα στελέχη του 
Υ.Π.Π. έχουν συμφωνήσει µε τις κατηγορίες του κ. Χ. εναντίον της κ. 
Χριστοδουλίδου. Αντίθετα, τόσο η ΣΕΚΙν όσο και το Υπουργείο έχουν 
αντικρούσει γραπτώς, και σε διάφορες περιπτώσεις, τις εν λόγω κατηγορίες ... 
Αντίθετα από τα γραφόμενα του κ. Χ. οι λειτουργοί του Υ.Π.Π. πάντοτε 
προσπαθούσαν να εξυπηρετήσουν και να ενισχύσουν τις προσπάθειές του όπως 
και όλων των άλλων σκηνοθετών, έστω και όταν αντιμετώπιζαν την επιθετική 


και κάποτε προσβλητική συμπεριφορά τους [...] 

33, 


34. 


35. 


36. 


Συμβουλευτική Επιτροπή Κινηματογράφου (ΣΕΚίν) 


Η κρατική πολιτική για τον κινηματογράφο ασκείται από το Υπουργικό 
Συμβούλιο και την αρμόδια Υπουργική Επιτροπή Κινηματογράφου. Το 1994 
το Υπουργικό Συμβούλιο διόρισε Υπουργική Επιτροπή Κινηματογράφου, 
απαρτιζόµενη από τους Υπουργούς Εσωτερικών (πρόεδρο), Παιδείας και 
Πολιτισμού, Οικονομικών και Εμπορίου, Βιομηχανίας και Τουρισμού. Διόρισε 
επίσης τη Συμβουλευτική Επιτροπή Κινηματογράφου (ΣΕΚίν) στην οποία 
ανατέθηκε ο τομέας της ανάπτυξης και ενίσχυσης της εντόπιας 
κινηματογραφικής παραγωγής. Οι εισηγήσεις της ΣΕΚίν παραπέμπονται για 
έγκριση στην Υπουργική Επιτροπή Κινηματογράφου. Η αρμοδιότητα της 


ΣΕΚίν ανατέθηκε τότε στο Γραφείο Τύπου και Πληροφοριών. 


Το Νοέμβριο του 2002 το Υπουργικό Συμβούλιο αποφάσισε την ανάθεση της 
ευθύνης του κινηματογράφου στο Υπουργείο Παιδείας και Πολιτισμού. 
Τροποποίησε επίσης τη σύσταση της Υπουργικής Επιτροπής Κινηματογράφου 
ως εξής: Υπουργός Παιδείας και Πολιτισμού (πρόεδρος), Υπουργός 


Οικονομικών και Υπουργός Εσωτερικών. 


Ως µέλη της ΣΕΚίν ορίστηκαν εκπρόσωποι του Υπουργείου Παιδείας και 
Πολιτισμού (Πρόεδρος), του Γραφείου Τύπου και Πληροφοριών, Υπουργείου 
Οικονομικών του Ραδιοφωνικού Ιδρύματος Κύπρου και της Ένωσης 


Σκηνοθετών. Ορίστηκαν επίσης τρία επίτιµα µέλη. 


Η λειτουργία της ΣΕΚίν ρυθμίζεται από «κανονισμούς για τα χρηματοδοτικά 
προγράµµατα» οι οποίοι προνοούν για τους όρους, τις προὐποθέσεις κι 
διαδικασίες χρηματοδοτικής συμμετοχής της ΣΕΚίν στη διεκπεραίωση 
ταινιών μικρού ή μεγάλου μήκους και την επιδότηση της προώθησής τους σε 
φεστιβάλ. Στους κανονισμούς καθορίζονται προγράμματα συμμετοχής για 


ταινίες μικρού και μεγάλου μήκους ενώ στην περίπτωση «πρώτης ταινίας 

μεγάλου μήκους» οι όροι συμμετοχής προβλέπουν ότι α) ο σκηνοθέτης δεν 
μπορεί να εἶναι ταυτόχρονα και παραγωγός του έργου του, β) η διάρκεια 
του έργου δεν πρέπει να ξεπερνά τα 90 λεπτά και γ) η διάρκεια των 
γυρισμάτων δεν πρέπει να ξεπερνά τις 6 εβδομάδες. Στο γενικό µέρος 
«χρηματοδότησης συγγραφής σεναρίου ταινίας μεγάλου μήκους» 
αναφέρονται οι όροι συμμετοχής ενώ στα κριτήρια επιλογής περιλαμβάνεται 
σε κάθε χρηματοδοτικό πρόγραμμα η πρωτοτυπία και η καλλιτεχνική 


αρτιότητα του προτεινόµενου σεναρίου. 


Η ελευθερία της τέχνης και 


της καλλιτεχνικής έκφρασης 


37.Το Σύνταγμα δεν περιλαμβάνει ρητή πρόνοια για την προστασία της 
ελευθερίας της τέχνης. Παρόλαυτά η καλλιτεχνική δηµιουργία καλύπτεται 
από την προβλεπόμενη στο Άρθρο 19 ελευθερία της έκφρασης και του 
λόγου. Με βάση τη συνταγματική αυτή πρόνοια η ελευθερία της έκφρασης 
κατοχυρώνεται µε τρόπο εξαιρετικά ευρύ και περιεκτικό -“ έκαστος έχει το 
δικαίωµα της ελευθερίας του λόγου και της καθ΄ οιονδήποτε τρόπον 
εκφράσεως”-. Εγγυάται δηλαδή προστασία και σεβασμό όλων των μορφών 
έκφρασης, συμπεριλαμβανομένης και της καλλιτεχνικής έκφρασης, χωρίς 
της παρέμβαση οποιασδήποτε αρχής. Το εδάφιο 3 του ίδιου Άρθρου προνοεί 
την κατ΄ εξαίρεση δυνητική θέσπιση περιορισμών µε αυστηρούς 
“προδιαγεγραμμένους”- όρους και προὐποθέσεις για συγκεκριμένους 
σκοπούς. Η μέχρι σήµερα ερμηνεία της συνταγματικής αυτής διάταξης από 


το Ανώτατο Δικαστήριο έχει κυρίως ως σημείο αναφοράς υποθέσεις 





τ Αξίζει να σημειωθεί ότι ο Χάρτης Θεμελιωδών Δικαιωμάτων της Ευρωπαϊκής Ένωσης στο 
άρθρο 13 κατοχυρώνει το δικαίωµα στην ελευθερία της τέχνης. 


17 


38. 


39 


40. 


σχετιζόμενες µε το δίκαιο της δυσφήμισης , οι οποίες έχουν οδηγήσει σε 


προστατευτικές λύσεις για την ελευθερία της έκφρασης’. 


Η ελευθερία της καλλιτεχνικής έκφρασης δεν περιλαμβάνει μόνο γενική 
αξίωση για σεβασμό του δικαιώματος από το κράτος και τους τρίτους. 
Δημιουργεί, ταυτόχρονα, θετική υποχρέωση, του κράτους για λήψη όλων 
των αναγκαίων µέτρων που εἶναι ικανά να προάγουν και να αναπτύξουν την 
τέχνη αλλά και να προστατεύσουν τους Φορείς του δικαιώματος από 
εμπόδια που δυνατό να παρεμβάλλονται στην καλλιτεχνική τους έκφραση. Η 
θετική αυτή διάσταση της ελευθερία της έκφρασης, έχει γενικότερα 
αναγνωριστεί από διεθνή όργανα ενώ αποτελεί αναπόσπαστο τµήµα του 


σεβασμού και της ελευθερίας καλλιτεχνικής έκφρασης. 


«Το Ευρωπαϊκό Δικαστήριο Δικαιωμάτων του Ανθρώπου (ΕΔΔΑ)᾽ για να 


συμπεριλάβει την ελευθερία της τέχνης στο πεδίο του Άρθρου 10 της 
Σύμβασης (αντίστοιχο του Άρθρου 19 του Κυπριακού Συντάγματος) έλαβε 
υπόψη του και το αντίστοιχο άρθρο 19 παρ.2 του Διεθνούς Συμφώνου 
Ατομικών και Πολιτικών Δικαιωμάτων, το οποίο αναφέρεται ρητά στη 
μετάδοση των ιδεών µέσω της τέχνης. Στην απόφαση ΜιιίθΓ και άλλοι κατά 
Ελβετίας", το Δικαστήριο επισήμανε ότι το Άρθρο 10 καλύπτει την ελευθερία 
της καλλιτεχνικής έκφρασης, ιδίως στο πλαίσιο της ελευθερίας λήψης και 
διάδοσης πληροφοριών. Τόνισε δε ότι το γεγονός αυτό επιβάλλει µια 
ιδιαίτερη υποχρέωση στο κράτος να μην παρεμβαίνει στην ελευθερία 
έκφρασης στις δημιουργικές τέχνες, δίδοντας έτσι ένα ειδικό νόημα στην 


αρνητική έκφανση του δικαιώματος της έκφρασης. 


Ανάμεσα δε στα µέσα που έχουν αναγνωριστεί, από το Δικαστήριο, ως 


μορφές καλλιτεχνικής έκφρασης που χρήζουν προστασίας, περιλαμβάνονται 


2Βλ. λ.χ. 1. Αλήθεια Εκδοτική Εταιρεία Λτὸ 2. Αλέκος Κωνσταντινίδης κατά Ανδρέα Αλωνεύτη, 


πολιτική έφεση αρ. 10703, ηµερ. 29/11/2002. 
) Απόφαση ΛιιἰθΓ και λοιποί κατά Ελθετίας, αἰτ. αριθµ. 10737/84, απόφαση ηµερ. 24/5/1988. 
“τρία. 

ΑἹ. 


42. 


τα μυθιστορήματα”, οι πίνακες ζωγραφικής”, οι κινηματογραφικές ταινίες/ή 
βιντεοταινίεςὃ και τα ποιητικά έργα”. Έχει μάλιστα επανειλημμένα λεχθεί 
ότι η προστασία η οποία προβλέπεται από το άρθρο 10, δεν καλύπτει 
μόνο το περιεχόµενο των ιδεών και των πληροφοριών που 


εκφράζονται αλλά και τη µορφή µε την οποία μεταδίδονται. 


Ο τρόπος µε τον οποίο το ΕΔΔΑ χειρίστηκε τις σχετικές υποθέσεις που 
τέθηκαν ενώπιον του οδήγησε στη διεύρυνση του κανονιστικού πυρήνα της 
ελευθερίας της τέχνης υιοθετώντας προστατευτικές αρχές που 
προσδιορίζουν καθοριστικά το πλαίσιο διαφύλαξης της καλλιτεχνικής 
έκφρασης. Συχνά μάλιστα το Δικαστήριο προβαίνει σε εκτίμηση του 
περιεχοµένου ενός καλλιτεχνικού έργου προσμετρώντας τη δυνητική 
απήχησή του στο κοινό, αποδεχόµενο εκδοχές πέραν της κυριολεκτικής 
ερμηνείας τους. Πρέπει στο σηµείο αυτό να τονιστεί ότι κατά την ερμηνεία 
των προνοιών του ἄρθρου 10 της Σύμβασης εξειδικεύονται σε κάθε 
συγκεκριμένη περίπτωση αόριστες νομικές έννοιες. Το γεγονός αυτό έχει 
μέχρι σήμερα λειτουργήσει προωθητικά για την ελευθερία της καλλιτεχνικής 
έκφρασης. Αριθμός σημαντικών αποφάσεων του ΕΔΑΔ ενισχύουν τη θετική 


αυτή εκδοχή. 


Σε πολύ εξαιρετικές περιπτώσεις, το Δικαστήριο, στη Βάση του άρθρου 10 
έχει κάνει δεκτή, τη λήψη περιοριστικών μέτρων εάν συντρέχουν σωρευτικά 
οι εξής προὐποθέσεις: α) η επέμβαση στο δικαίωµα αποδεικνύεται κατά 
τρόπο πειστικό: και εξυπηρετεί την επίτευξη ενός σκοπού που εμπίπτει στα 
πλαίσια των σκοπών που αναφέρονται στην παράγραφο 2 του οικείου 


άρθρου, ϐ) το μέτρο που χρησιμοποιείται για επίτευξη του θεμιτού αυτού 





7 Επαοη, ΟἴεςπαΚονοΚγ-Γαιγ6ης απα «μίν κατά Γαλλίας, αἰτ. αριθμ. 21279/02 και 36448/02, 
απόφαση ηµερ. 22/10/2007. 

6 Μωἰἰ6γ και λοιποί κατά Ελβετίας, βλ. σημείωμα αρ. 5. 

7 Οἴο Ργεπιἰπσθγ κατά Αυστρίας, αίτ. αριθμ. 13470/87, απόφαση ηµερ. 20/9/1994. 

8 γγίηφγονο κατά Ηνωμένου Βασιλείου, αίτ. αριθμ. 29183/95, απόφαση ηµερ. 25/11/1996. 

) Καγαίας κατά Τουρκίας, αἰτ. αριθμ. 23168/94, απόφαση ημερ.8/7/ 1999. 

Ὁ βλ. λ.χ. ΙΡία. παρά.49. 

" Υπόθεση γοσί κατά Γερμανίας, αίτ. αριθμ. 17851/91, απόφαση ηµερ. 26/9/95. 

43. 


44. 


σκοπού προβλέπεται από πρόνοια εθνικού δικαίου και γ) κατά τη λήψη του 
συγκεκριμένου εξαιρετικού μέτρου έχει τηρηθεί η αρχή της αναλογικότητας, 
ότι δηλαδή το μέτρο που λήφθηκε ήταν απαραίτητο και πρόσφορο και όχι 


υπερβολικό σε µια δημοκρατική κοινωνία. 


Παράλληλα, το Δικαστήριο, στα πλαίσια άσκησης του ρόλου επίβλεψης του 
και αξιολόγησης των θέσεων και ευθυνών των όσων επικαλούνται την 
ελευθερία της καλλιτεχνικής έκφρασης’, επιτρέπει να λαμβάνεται υπόψη το 
περιθώριο εκτίμησης των κρατών στην εξαιρετική περίπτωση λήψης 
περιοριστικών µέτρων. Διαφυλάσσει όµως για το ἰδιο την κρίση για το κατά 
πόσο τα κράτη µέλη έχουν υπερβεί τα λογικώς επιτρεπτά όρια που τίθενται 
σε περίπτωση λήψης οποιουδήποτε περιοριστικού της καλλιτεχνικής 


έκφρασης μέτρου. 77 


Παραδείγματα κατοχύρωσης της ελευθερίας της καλλιτεχνικής έκφρασης 
μπορούν να αντληθούν από τη νοµολογία του ΕΔΑΔ, το οποίο, εξετάζοντας 
προσφυγές που έχουν ασκηθεί ενώπιον του, είχε την ευκαιρία να 
οριοθετήσει µε ακρίβεια, συχνά μάλιστα µε δυναμικό, σύγχρονο και 
δημιουργικό τρόπο, τις αρχές προστασίας του δικαιώματος. Όπως 
χαρακτηριστικά έχει νοµολογηθεί η προστασία της ελευθερίας της τέχνης 
είναι σημαντική επειδή συμβάλλει στην ανταλλαγή κάθε είδους 
πολιτιστικών, πολιτικών και κοινωνικών ιδεών και απόψεων. “ Αφορά δε 
όχι µόνο της πληροφορίες που γίνονται ευμενώς δεκτές, ή που θεωρούνται 
αδιάφορες ή µη επιθετικές αλλά και εκείνες που προκαλούν συγκρούσεις, 
σοκάρουν ή ενοχλούν το κράτους η μερίδα του πληθυσμού.’ Με βάση δε την 
νομολογία του ΕΔΔΑ τούτο επιβάλλουν οι θεμελιώδεις αρχές του 


πλουραλισμού, της ανοχής και του πνεύματος συγκατάβασης χωρίς τις 





12 βλέπε πιο πάνω, υποσηµείωση αρ.5, ΛμίἰθΓ και λοιποί κατά Ελθετίας. 

5 Ο({ο Ργθπιἱπφθγ κατά Αυστρίας, Βλ. υποσηµείωση αρ. 9. 

“ Ηαπαγοἰαθ κατά Ηνωμένου Βασιλείου, αιτ. αριθ. 5493/72, απόφαση ημερ.7/12/1976, 
παρά.49. 

"δία. 


20 


45. 


46. 


Α7. 


οποίες δεν υφίσταται δημοκρατική κοινωνία. Αλλιώς, δεν θα είχε νόηµα να 
προστατεύει η ΕΣΔΑ µόνο τις ήπιες ή µη ενοχλητικές ιδέες και απόψεις”. Γι 
αυτό, εκείνοι που «..... δημιουργούν, ερμηνεύουν, διανέμουν ή εκθέτουν 
ένα έργο τέχνης συμβάλλουν στην ανταλλαγή ιδεών και απόψεων, 


απαραίτητων µέσα σε µια δημοκρατική κοινωνία». .΄ 


Είναι επίσης σηµαντικό να σημειωθεί ότι το ίδιο δικαστήριο έχει δεχθεί ότι η 
απλή ανησυχία ενός κράτους για ενδεχόμενο πρόκλησης κοινωνικής όξυνσης 
από την κυκλοφορία ενός καλλιτεχνικού έργου δεν συνιστά επαρκή 


δικαιολογητικό λόγο λήψης περιοριστικών µέτρων ὃ. 


Συμπεράσµατα-Παρατηρήσεις-Εισηγήσεις 


Στην προκειμένη περίπτωση ο κ. Χ. έθεσε ενώπιον µου σειρά ισχυρισµών 
που συναρτώνται µε όλο το εύρος των σχέσεων του µε το Υπουργείο 
Παιδείας και Πολιτισμού και αφορούν σε όλες τις επιµέρους πτυχές του 
ιστορικού παραγωγής της ταινίας. Σε ότι αφορά στα θέµατα που εμπίπτουν 
στον εξωδικαστικό έλεγχο που διενήργησα σημειώνω ότι λόγω 
αναρµοδιότητας δεν εξέτασα ζητήματα που αφορούν στην ερμηνεία όρων 
του συμβολαίου που υπογράφτηκε μεταξύ του παραπονούμενου και του 
Υπουργείου. Διαφορές τέτοιας φύσης υπάγονται δυνητικά στη αποκλειστική 


δικαιοδοσία των αρμόδιων δικαστηρίων. 


Επισημαίνω επίσης την αδυναμία να διευκρινιστούν πλήρως πτυχές της 
υπόθεσης που ἅπτονται προφορικών συνομιλιών του παραπονούμενου µε 


αρμόδιους λειτουργούς του Υπουργείου Παιδείας και Πολιτισμού ή µε µέλη 


16 βλ, τη γνώμη των τριών μειοψηφούντων δικαστών στην απόφαση Οἴο-Ργεπιίησεγ-|πο[ζιϊ6 
κατά Αυστρίας, υποσημείωση αρ.9. 

7 βλ. Μωἰἰ6γ κατά Ελβατίας, υποσηµείωση αρ. 5, παρά. 33. 

8 βλ. Καγαία5 κατά Τουρκίας, υποσηµείωση αρ.11. 

48. 


49. 


της ΣΕΚιν καθόλη τη διάρκεια των γυρισμάτων και διαρκούσης της 
διαδικασίας εκπλήρωσης των υποχρεώσεων όλων των μερών. Οι εγγενείς 
δυσχέρειες που υφίστανται για την επαλήθευση διαµετρικά αντίθετων 
ισχυρισµών που τέθηκαν ενώπιον µου, σε σχέση µε το τι ακριβώς 
διαμοίφθηκε μεταξύ των εμπλεκομένων μερών σε συνδυασμό µε την 
πολλαπλότητα και την πολυπλοκότητα των στοιχείων που τέθηκαν ενώπιον 
μου, µε οδήγησαν στην αυτούσια παράθεση, σε όσες περιπτώσεις κρίθηκε 


σκόπιμο, των ισχυρισµών του παραπονούμενου και της αρμόδιας αρχής. 


Εν πάση περιπτώσει το κύριο σημείο στο οποίο επικεντρώνει τους 
ισχυρισμούς του ο κ. Χ. αφορά στα ζητήματα λογοκρισίας της ταινίας 
«Ακάμας». Τούτο αποτέλεσε και το κεντρικό σηµείο του δικού µου ελέγχου 
μέσα στα πλαίσια των αρμοδιοτήτων μου. Έτσι, εξετάστηκαν οι διαδοχικές 
παρεμβάσεις της ΣΕΚίν για αλλαγές στην επίµαχη σκηνή της ταινίας υπό το 


πρίσμα του συνόλου των συνθηκών της υπόθεσης. 


Από τα όσα παρατίθενται πιο πάνω, είναι πιστεύω ευχερώς κατανοητό ότι 
σηµείο αναφοράς στην προκειμένη περίπτωση δεν αποτέλεσε, δυστυχώς, η 
ταινία συνολικά ως καλλιτεχνικό έργο αλλά η επίµαχη σκηνή της εκτέλεσης 
από το «Δωνή» που έφερε το ψευδώνυμο «Ευαγόρας», ενός 
υποδεικνυόµενου προδότη µέσα σε εκκλησία της περιοχής Ακάµας κατά την 
ακολουθία του Επιταφίου της Μεγάλης Παρασκευής. Η συγκεκριµένη σκηνή 
της ταινίας προκάλεσε, λόγω του θέματος της, ιδιαίτερα µεγάλη φόρτιση. 
Είναι βέβαιο ότι η φόρτιση αυτή μεταφέρθηκε σε όλο το εύρος των σχέσεων 
του σκηνοθέτη µε τη ΣΕΚίν. Ένεκα δε της δημόσιας συζήτησης και της 
αρνητικής, εν πολλοίς, δημοσιότητας που αυτή προκάλεσε, κυρίως όµως 
λόγω της προσπάθειας της ΣΕΚίν να λάβει συγκεκριµένα μέτρα 
λογοκριτικού χαρακτήρα παραβιάστηκε το δικαίωµα καλλιτεχνικής 


έκφρασης του κ. Χ.. 

50.Έχοντας υπόψη τις έντονες συζητήσεις που προκάλεσε η επίµαχη σκηνή, 


51. 


θεωρώ σκόπιµο να σημειώσω ότι το ουσιαστικό ζήτημα δεν ήταν ο διάλογος 
ή η έντονη συζήτηση που μπορούσε να προκαλέσει το περιεχόµενο της 
ταινίας. Ούτε, επίσης αφορά στη διαφωνία ή ακόµα στην εναντίωση μερίδας 
πολιτών στην ταινία ή στην επίµαχη σκηνή. Το πιο κρίσιμο ζήτημα που 
αποτελεί και επίκεντρο της παρέμβασης µου εἶναι ο Χειρισμός των 
αντιδράσεων και οι σχετικές ενέργειες και αποφάσεις της ΣΕΚίν. Και τούτο 
επειδή η ΣΕΚίν είναι αποδέκτης της συνταγματικής υποχρέωσης αποχής από 
αδικαιολόγητες επεμβάσεις στο δικαίωµα καλλιτεχνικής έκφρασης και ως εκ 
τούτου εἶναι αποδέκτης της υποχρέωσης να ενεργεί κατά τρόπο που 


υλοποιούνται οι επιταγές αυτές του Συντάγματος. 


Η ΣΕΚίν επιδίωξε εξαρχής την αλλαγή της επίµαχης σκηνής. Η έκδηλη 
παρέμβαση της προς την κατεύθυνση αυτή εντοπίζεται, κατά κύριο λόγο, 
στα εξής τρία στάδια α) στο στάδιο πρίν από την υπογραφή της συμφωνίας 
ζήτησε την αλλαγή της σκηνής επειδή, όπως ανέφερε, παρουσίαζε µια 
μελανή σελίδα του απελευθερωτικού αγώνα της ΕΟΚΑ, χωρίς όµως η ταινία 
γα αφορά τον ἴδιο τον αγώνα και να αναπτύσσει ισοµερώς όλες του τις 
πτυχές. Η ΣΕΚίν στο στάδιο αυτό θεώρησε ότι η σκηνή ενδέχετο να 
προκαλέσει μεγάλες αντιδράσεις εναντίον της που να Βλάψουν την ἴδια τη 
υπόθεση του κινηματογράφου. Θεώρησε δε ότι η προβολή της σκηνής στο 
εξωτερικό σίγουρα θα περνούσε πολύ αρνητικά μηνύματα για τον αγώνα, ϐ) 
Με την ολοκλήρωση των γυρισμάτων και πριν από την έναρξη της 
μεταπαραγωγής (Μάιος 2005) η ΣΕΚίν, όπως η ἰδια καταγράφει στα 
πρακτικά συνεδρίας της, θορυβήθηκε έντονα για τις τεράστιες διαστάσεις 
που πήρε στον τύπο το θέμα της ταινίας. Αφού καταδίκασε την όλη 
παραφιλολογία που αναπτύχθηκε για το θέµα έκρινε ως απαράδεκτες και 
ανεκδιήγητες τις κατηγορίες που διατυπώθηκαν εναντίον της. Στην απόφαση 
της η Επιτροπή σημειώνει ότι δεν επρόκειτο να καταδικάσει ατεκµηρίωτα 
τον σκηνοθέτη αλλά ούτε να δεχτεί αυτός να πραγματοποιήσει σημαντικές 


αλλαγές στο σενάριο ή/και να παραβιάσει τη συμφωνία τους µε τρόπο ώστε 

52, 

να αμαυρώνεται ο αγώνας της ΕΟΚΑ και ακόµα χειρότερα να σπιλώνεται το 
όνομα του πιο αγνού αγωνιστή, γ) Μετά την ολοκλήρωση των γυρισμάτων 
της ταινίας και την προβολή της ενώπιον της, η ΣΕΚίν ζήτησε εκ νέου από το 
σκηνοθέτη την αλλαγή της σκηνής εκτέλεσης για να καταστεί σαφές ότι ο 
εκτελεσθείς ήταν προδότης και να μειώσει το μήκος της ταινίας κατά δέκα 


λεπτά. 


Οι λόγοι που προβλήθηκαν για να αιτιολογήσουν τις αποφάσεις της ΣΕΚίν 
δεν εἶναι αρκετοί για να πείσουν ότι η παρέμβαση της στο δικαίωµα 
καλλιτεχνικής έκφρασης ήταν απαραίτητη ή δικαιολογημένη και αποτέλεσμα 
προσεκτικής και νηφάλιας στάθµισης. Φαίνεται δε, όπως άλλωστε 
καταγράφεται στα ἴδια τα πρακτικά των συνεδριάσεων, ότι η λογοκριτική 
παρέμβαση ενισχύθηκε από τις ισχυρές αντιδράσεις που προκάλεσε η σκηνή 
της ταινίας. Τα όσα δε ή ἴδια Επιτροπή προβάλλει για τους λόγους που την 
ώθησαν στο χειρισμό του θέματος δείχνουν ότι δεν επιχειρήθηκε µια 
στοιχειώδης συνεκτίµηση όλων των παραμέτρων και των εννόμων αγαθών 
που διακυβεύονταν πριν από τη λήψη µιας τόσο δραστικής απόφασης. 
Μάλιστα στο αιτιολογικό των αποφάσεων της Επιτροπής δεν εντοπίζονται 
ουσιώδεις αναφορές και σταθµίσεις στα συνταγματικά δικαιώµατα που 


επηρεάζονταν. 


Εν πάση περιπτώσει, προῦὐπόθεση για την εξέταση της προοπτικής λήψης 
οποιωνδήποτε περιοριστικών μέτρων θα ήταν η ενδελεχής εκτίµηση και 
τεκμηριωμένη διάγνωση ότι η επίµαχη σκηνή ήταν πρόσφορη να προσβάλει 
προστατευόμενο αγαθό που προβλέπεται στο νόμο. Στα πλαίσια αυτά θα 
έπρεπε πρωτίστως να επιδιωχθεί η στάθµιση και αξιολόγηση τόσο του 
δικαιώματος καλλιτεχνικής έκφρασης του σκηνοθέτη, ενός δικαιώματος µε 
ιδιαίτερη Βαρύτητα, µε το αγαθό που ή Επιτροπή θεωρούσε ότι ενδεχόμενα 


θα προσβάλλονταν λόγω της προβολής της επίµαχης σκηνής. 

ΒΑ. 


δα, 


56. 


δι 


Αν η Επιτροπή κατέληγε, µετά απὀ σοβαρή αξιολόγηση και πειστική 
αιτιολόγηση ότι υπήρχε το ενδεχόμενο προσβολής ενός αγαθού που 
προστατεύεται από το δικαιϊκό σύστημα και συνέτρεχε η αναγκαιότητα 
θέσης περιορισμών στο δικαίωµα καλλιτεχνικής έκφρασης, όφειλε καταρχήν 
να αναζητήσει και να υιοθετήσει εναλλακτικά µέτρα που δεν θα καθιστούσαν 
δυνατή την προσβολή του έννοµου αγαθού αλλά και δεν θα αναιρούσαν το 


δικαίωµα καλλιτεχνικής έκφρασης του σκηνοθέτη. 


Το ουσιαστικό ζήτημα που δεν εξετάστηκε αφορούσε στην προκειμένη 
περίπτωση την ελευθερία της τέχνης και το ότι κανένας περιορισμός δεν 
εἶναι καταρχήν δυνατός εξαιτίας και µόνο του αντίκτυπου ενός έργου 
τέχνης. Υπό την έννοια αυτή ξενίζουν οι θέσεις και αντιδράσεις της ΣΕΚίν. 
Ἑενίζει όµως εξίσου και ο τρόπος παρέμβασης της. Διότι, αν ο οποιοσδήποτε 
δημιουργός ενός έργου τέχνης αποφάσιζε να το προσαρμόσει στις 
παραινέσεις της Επιτροπής ή στις απαιτήσεις συμμόρφωσης µε το 
οποιοδήποτε μέτρο κοινής αποδοχής ή ανοχής τότε δεν θα ήταν δημιουργός 


ούτε θα παρέδιδε στο κοινό του έργο τέχνης. 


Συνεκτιμώντας το σύνολο των στοιχείων της συγκεκριμένης υπόθεσης και 
λαμβάνοντας ιδίως υπόψη την όλη στάση και επιχειρηµατολογία της ΣΕΚίν 
σε σχέση µε την επίµαχη σκηνή της ταινίας ΑΚΑΜΑΣ θεωρώ ότι δεν είναι 
πειστικοί οι δικαιολογητικοί λόγοι της λογοκριτικής της παρέμβασης. Είναι 
δε προσχηµατικό ή τουλάχιστον ανεπαρκές το επιχείρηµα που προβάλλει, 
ως προς την παρέμβαση της, περί παραβίασης των συμβατικών 


υποχρεώσεων του κ. Χ., σε σχέση µε το περιεχόµενο του σεναρίου. 


Κατά την άποψη µου η συζήτηση και οἱ αποφάσεις που λήφθηκαν οδήγησαν 
σε αδικαιολόγητη περιστολή της ελευθερίας της τέχνης και της 
καλλιτεχνικής έκφρασης µε βάση µια ασαφή πιθανολόγηση αβέβαιων 
συνεπειών που δυνατό να επέφερε η μελλοντική προβολή της ταινίας και 


χωρίς καμιά ουσιαστική σταθµιστική λογική ή ακόµα αξιολόγηση του 

περιεχοµένου της ως καλλιτεχνικό έργο. Ακόμα δε και αν γίνει δεκτή η 
αμφισημία της επίµαχης σκηνής ως προς τις αναφορές της, αναρωτιέμαι πως 
είναι δυνατό µια σκηνή µιας ταινίας μυθοπλασίας, µετά μάλιστα από τις 
διευκρινίσεις του ἰδιου του σκηνοθέτη ως προς το περιεχόμενο της, να 


αμαυρώσει την εικόνα ενός ήρωα ή ενός αγώνα. 


Είναι δε προφανές ότι βάση της λογοκριτικής παρέμβασης της ήταν η έντονη 
αντίδραση και δημόσια συζήτηση που προκάλεσε η επίµαχη σκηνή από την 
πρώτη κιόλας ανάγνωσή της από τα μέλη της ΣΕΚίν, η οποία στη συνέχεια 
εκφράστηκε και έλαβε ευρύτερες διαστάσεις. Ταυτόχρονα, δεν 
προβλήθηκαν στοιχειώδη κριτήρια στάθμισης που θα μπορούσαν να 
προσδώσουν την ελάχιστη πειστικότητα στο σκεπτικό των αποφάσεων της 
ΣΕΚίν ενώ δεν εξετάστηκε το ενδεχόμενο λήψης ηπιότερων μέτρων, αντί 
αυτών της λογοκρισίας. Εντέλει, οι µονομερείς αποφάσεις που έλαβε υπό τις 
δεδομένες περιστάσεις η ΣΕΚίν ήταν ή εύκολη και απλή λύση. Δεν ήταν όµως 
η ενδεδειγµένη, µε βάση τις αρχές που διατυπώνω πιο πάνω, λύση αφού η 
λογοκριτική παρέμβαση της αφορούσε στην ουσία και τη µορφή της 
καλλιτεχνικής έκφρασης του σκηνοθέτη, προσβάλλοντας έτσι τον 
κανονιστικό πυρήνα του συνταγματικά κατοχυρωμένου δικαιώματος 


καλλιτεχνικής έκφρασης του παραπονούμενου. 


Τέλος θεωρώ σκόπιμο να σημειώσω ότι τα όσα προέκυψαν στη 
συγκεκριµένη περίπτωση θέτουν ευρύτερα ζητήµατα που αφορούν στην 
ουσιαστική κατοχύρωση της ελευθερίας της τέχνης και της καλλιτεχνικής 
έκφρασης. Περιπτώσεις όπως η συγκεκριμένη αναδεικνύουν το ότι η 
αντιπαράθεση της ελευθερίας της καλλιτεχνικής έκφρασης, που εκπηγάζει 
απευθείας από το Σύνταγμα, µε άλλες αξίες αποτελεί εγγενές 
χαρακτηριστικό αλλά και αναπόφευκτο φαινόμενο σε µια δημοκρατική 
κοινωνία. Οι δυνητικές αυτές συγκρούσεις και αμφισβητήσεις μπορούν να 
συνυπάρχουν µέσα σε πνεύμα πρακτικής εναρµόνισης τους αλλά ενίοτε να 


βρίσκονται και σε σχέση αντιπαράθεσης. Σε κάθε περίπτωση απαιτούν 

61. 


επίλυση τους µε αναγωγή στις αρχές ερμηνείας και εφαρµογής των 
σχετικών Συνταγματικών διατάξεων στα πλαίσια ενός σύγχρονου θεσμικού 
πλαισίου που θα διέπει τα ζητήματα των σχέσεων του κράτους µε την τέχνη 
τους πνευματικούς δημιουργούς και την καλλιτεχνική έκφραση και 


παραγωγή. 


Καθώς το υφιστάμενο θεσμικό πλαίσιο, σε ο,τι αφορά στην ανάπτυξη του 
κινηματογράφο, δεν φαίνεται να ανταποκρίνεται επαρκώς στις αρχές αυτές 
θεωρώ ότι η αρμόδια αρχή πρέπει να προχωρήσει άµεσα σε εκσυγχρονισμό 
του. Αποτελεί δε εισήγηση µου όπως εξεταστεί η θεσμοθέτηση µε 
κανονιστικό τρόπο ενός νέου πλαισίου που θα συμβάλλει στην ποιοτική 
αναβάθμιση της τέχνης του κινηματογράφου και θα εγγυάται µε 
συγκεκριμένου όρους, προὐποθέσεις, διαδικασίες και ρυθμίσεις την 
ενίσχυση και ανεμπόδιστη ανάπτυξη του κινηματογράφου και την ελευθερία 


της καλλιτεχνικής έκφρασης. 
Για τους πιο πάνω λόγους υποβάλλω την παρούσα Έκθεση µου στον 


Υπουργό Παιδείας και Πολιτισμού για µελέτη των ευρημάτων, πορισµάτων 


και για λήψη µέτρων για υλοποίηση των εἰσηγήσεων µου. 


Ηλιάνα Νικολάου 


Επίτροπος Διοικήσεως 


9 Απριλίου, 2009 

